tartuNLP/wikipedia-smugri-20251201 huggingface dataset:
Lošõtsa

Łošyca (vene keeles "Lošitsa", transkribeerituna Lošõtsa) on Minski linnaosa, mis asub linna lõunaosas Leninski rajooni territooriumil. Linnaosa ühendavad ülejäänud linnaga bussid ja trollibussid, seal asub ka Łošyca raudteepeatus.
Linnaossa jääb Łošyca jäärak, kus NKVD üksused hukkasid 7000 – 10 000 inimest. 2009. aastal plaanis linnavalitsus seoses linnaosa rajamisega jääraku täita ja selle asemele autotee rajada, ent üldsuse vastuseisu tõttu jäid need plaanid teostamata.
Ajalugu.
Łošyca on tekkinud Łošyca Lubanskaha küla kohale, mille juures asus ka Łošyca mõis. Nõukogude perioodil hakkas see kandma nime Łošyca 1. Külas asus juurviljakasvatuse ja kartulikasvatusega tegelev katsemajand. 1985. aastal arvati küla maad Minski koosseisu. Ehitama hakati 2015. aastal. Algul oli küla maadele kavandatud neli mikrorajooni, hiljem otsustati neid sinna rajada aga kuus.
Eesti 2018. aasta riigieelarve

Eesti 2018. aasta riigieelarve on Eesti keskvalitsuse 2018. aasta eelarve. Valitsus algatas 2018. aasta riigieelarve seaduse menetlemise 27. septembril 2017. Seadus läbis esimese lugemise 18. oktoobril 2017 ja teise lugemise 15. novembril 2017.
Riigikogu võttis riigieelarve seaduse vastu 13. detsembril 2017. Eelarve kulude ja investeeringute maht on 10,826 miljardit eurot ja tulude maht 10,308 miljardit eurot.
2017. Aastaga võrreldes kasvavad kulud ja investeeringud 922 miljoni euro võrra ehk 9,5% ning tulud kasvavad 808 miljoni euro võrra ehk 8,5%. Eelarvega toetati Valitsuse nelja põhieesmärki, milleks oli
Et edendada Eesti majanduskasvu, langetatakse maksuvaba tulu reformiga tööjõu maksukoormust, suurendatakse teaduse ja arendustegevuse rahastamist 14,9 miljoni võrra ning investeeritakse 56,7 miljonit eurot oluliste taristuobjektide väljaehitamiseks ja 277 miljonit eurot teehoidu (näiteks ehitatakse Kose–Mäo maanteelõik 4-realiseks, renoveeritakse Haabersti ristmik ja rajatakse Reidi tee). Lisaks jätkub Rail Balticu trassi ehitus.
Et suurendada Eesti rahvaarvu, muudetakse vanemapuhkuste ja hüvitiste süsteemi, jätkatakse õpetajate palgatõusu ja viiakse läbi tervishoiu rahastamise reform.
Et tugevdada julgeolekut, panustatakse kaitsevaldkonda rekordilised 528 miljonit eurot ja tõstetakse siseturvalisuse töötajate töötasusid.
Et suurendada ühiskonna heaolu ja sidusust, muudetakse toimetulekutoetuste süsteemi, pikaajalise hoolduse korraldust ja jätkatakse töövõimereformi teise etapiga ning tehakse ettevalmistusi Narvas ja Tallinnas eesti keele majade avamiseks.
Reaalsed tulud olid 10,162 miljardit eurot (98,6% eelarvest) ja kulud 10,109 miljardit eurot (93,4%).
Pauluse kirik

Pauluse kirik on mitme kiriku nimi või nimevariant.
Eesti:
Saksamaa:
Soome:
Bonnievale

Bonnievale on linn Lõuna-Aafrika Vabariigis Lääne-Kapimaa provintsis Cape Winelandsi ringkonnas Langebergi vallas.
Asula on rajatud 1922. aastal, linnaõigused sai 1953. aastal.
Lõuna-Aafrika Vabariigi 2011. aasta rahvaloenduse andmetel oli Bonnievale'i elanikest värvilisi 75,25%, mustanahalisi aafriklasi 11,08%, valgeid 10,71%, India või Aasia päritolu inimesi 0,24% ja teisi 2,72%. Afrikaani keelt pidas emakeeleks 89,72%, koosa keelt 5,98%, inglise keelt 1,69% ja sotho keelt 1,29%.
Alex Lepajõe

Alex Lepajõe (sünnitunnistusel ja kodanikunimi Aleksander Pertel; sündinud 25. märtsil 1961 Dnipropetrovskis) on eesti ettevõtja.
Päritolu ja noorus.
Tema ema Larissa (sündinud 1938) on Krimmi väljarännanud eestlaste ja Kubani kasakate järeltulija ning isa Jevgeni on venelane. Aastast 1963 kasvatasid teda vanatädi Rosilda ja tema abikaasa Eduard. Elas Tallinnas. Nooruses andeka korvpallurina silma paistnuna käis Tallinna 20. Keskkoolis. Läks seadusega pahuksisse teismeeas ja 1978. aastal karistati toona 17-aastast Lepajõed võõra vara riisumise eest pooleteistaastase tingimisi vangistusega. 
Paadipõgenemine Nõukogude Eestist.
19. mail 1984 põgenes ta Tallinna Olümpiapurjespordikeskuse sadamast varastatud päramootoriga kummipaadil koos kolme kaaslasega Karepa kandist Soome. 
Soome vanglas.
17. aprillil 1985 röövis koos Raivo Roosnaga Soomes Helsingi kesklinnas juveelipoodi, saades saagiks 1,47 miljonit marka. Päev hiljem röövisid samad mehed Helsingi Osakepankki Käpylä kontorist 100 000 Soome marka. Talle mõisteti tegude eest ligi kaheksa-aastane vanglakaristus. Lepajõe vabanes vanglast ennetähtaegselt 1989. aastal.
1987. aastal ilmus Soome vanglas tema sulest raamat "Kapinallinen" (kirjastus Kirjayhtymä 1987).
Tagasi Eestis.
1998 peeti ta Tallinna lennujaamas kinni võltsitud Eesti passi kasutamisel. Kohus mõistis Lepajõele tingimisi pooleaastase vanglakaristuse. Katseaeg sai läbi 2000. aasta veebruaris.
2002. aastal taotles ta Eesti kodakondsust. A. Lepajõel on ka Belize'i kodakondsus.
Aastatel 1999–2004 pidas Alex Lepajõe Tallinna vanalinnas Nepali restorani Kathmandu.
2003. aastal karistati teda alkoholijoobes autojuhtimise eest 9000-kroonise rahatrahviga.
Ajakirjanduslik tegevus.
2001–2002 oli TV3 saate "A4" saatejuht. 2002/2003 oli tal TV3-s saade "Täna õhtul Alex Lepajõe". 2003. aasta kevadel valiti saade ajakirja Nädal lugejate küsitlusel TV3 parimaks saateks. Ta on juhtinud ka teleajakirja "Magnet".
Võrumaal.
2008. aastast elab abikaasa ja nende ühiste lastega Võrumaal. Aastatel 2011–2015 oli ta Viirapalu külavanem.
Muud.
2003. aastal valis ajakiri Kroonika ta Eesti seksikaimaks meheks. Samal aastal valiti Eesti seksikaimaks naiseks Rakvere teatri näitleja Ülle Lichtfeldt.
2017. aastal esitasid Harry Gelstein, Daniel Ladion ja Aleksander Pertel kohtusse hagi Taska Film OÜ vastu filmi "Sangarid" avaldamisest, levitamisest ja reklaamimisest hoidumiseks kohustamise ja mittevaralise kahju hüvitamise nõudes 75 000 euro ulatuses. Harju maakohus jättis hagi rahuldamata. Hagejad kaebasid otsuse 2018. aasta kevadel ringkonnakohtusse.
Ta on olnud Eesti Piljardimängude Liidu president. 
Isiklikku.
Lepajõel on kolmest kooselust 9 last. Ta on olnud abielus näitleja Merle Palmistega, nende tütar on Pariisis kõrgkoolis õppiv Elizabeth Berthel.
Kari Kuivalainen

Kari Ilmari Kuivalainen (sündinud 14. novembril 1960) on Soome laulja.
1986. aasta Eurovisiooni lauluvõistlusel esindas ta Soomet lauluga "Never the End" (laul ise oli soome keeles ja kandis algselt pealkirja "Päivä kahden ihmisen").
CatCat

CatCat on Soome ansambel.
Ansambli liikmeteks on õed Katja Kätkä ja Virpi Kätkä, kelle perekonnanimi mitmuses ("Kätkät") kõlab samamoodi nagu ingliskeelne CatCat.
1994. aasta Eurovisiooni lauluvõistlusel esindas ansambel Soomet lauluga "Bye Bye Baby", kus nad said 25 osavõtja seas 22. koha.
Edea

Edea on Soome ansambel.
1998. aasta Eurovisiooni lauluvõistlusel esindas ansambel Soomet lauluga "Aava".
Joe Grech

Joe Grech (õieti Joseph Grech; 9. veebruar 1934 – 30. detsember 2024) oli Malta laulja.
1971. aasta Eurovisiooni lauluvõistlusel esindas ta Maltat lauluga "Marija L-Maltija".
Helen &amp; Joseph

Helen &amp; Joseph oli Malta ansambel, mille liikmeteks olid Helen Micallef ja Joseph Cutajar.
1972. aasta Eurovisiooni lauluvõistlusel esindas ansambel Maltat lauluga "L-Imħabba".
Renato Micallef

Nazzareno Alessandro Micallef Garrett (tuntud esinejanimega Renato või Renato Micallef; sündinud 19. novembril 1951) on Malta laulja.
1975. aasta Eurovisiooni lauluvõistlusel esindas ta Maltat lauluga "Singing This Song".
Georgina Abela

Georgina Abela (sündinud 23. aprillil 1959) on Malta laulja.
1991. aasta Eurovisiooni lauluvõistlusel esindas ta koos Paul Giordimainaga Maltat lauluga "Could It Be".
Paul Giordimaina

Paul Giordimaina (sündinud 28. aprillil 1960) on Malta laulja.
1991. aasta Eurovisiooni lauluvõistlusel esindas ta koos Georgina Abelaga Maltat lauluga "Could It Be".
Mary Spiteri

Mary Spiteri (sündinud 25. oktoobril 1947) on Malta laulja.
1992. aasta Eurovisiooni lauluvõistlusel esindas ta Maltat lauluga "Little Child".
William Mangion

William Mangion (sündinud 24. augustil 1958) on Malta laulja.
1993. aasta Eurovisiooni lauluvõistlusel esindas ta Maltat lauluga "This Time".
Chris &amp; Moira

Chris &amp; Moira oli Malta ansambel, mille moodustasid Moira Stafrace ja Christopher Scicluna.
1994. aasta Eurovisiooni lauluvõistlusel esindas ansambel Maltat lauluga "More than Love".
Mike Spiteri

Mike Spiteri (õieti Michael Spiteri; sündinud 1955) on Malta laulja.
1995. aasta Eurovisiooni lauluvõistlusel esindas ta Maltat lauluga "Keep Me In Mind".
Miriam Christine

Miriam Christine Borg Warner (sündinud 30. juunil 1979) on Malta laulja.
1996. aasta Eurovisiooni lauluvõistlusel esindas ta Maltat lauluga "In A Woman's Heart".
Debbie Scerri

Debbie Scerri (õieti Deborah Scerri; sündinud 30. juunil 1979) on Malta laulja.
1997. aasta Eurovisiooni lauluvõistlusel esindas ta Maltat lauluga "Let Me Fly".
Chiara Siracusa

Chiara (õieti Chiara Siracusa, sündinud 26. novembril 1976 Sengleas) on Malta laulja.
1998. aasta Eurovisiooni lauluvõistlusel esindas ta Maltat lauluga "The One That I Love", 2005. aastal lauluga "Angel" ja 2009. aastal lauluga "What If We?".
Nika Turbina

Nika Turbina (vene Ника Гeopгиeвна Туpбина; 17. detsember 1974 Jalta – 11. mai 2002 Moskva) oli vene luuletaja, kes on tuntud lapsepõlves kirjutatud luuletuste poolest.
Nika Turbina ema oli kunstnik Maia Turbina, vanaisa oli kirjanik Anatoli Nikanorkin. Juba varasest lapsepõlvest alates põdes ta astmat ja kannatas unetuse käes. Luuletama hakkas ta 4-aastaselt. 
1982. aastal sai Nika talendist teada kirjanik Julian Semjonov, kes ehitas Jaltas endale suvilat. Semjonov saatis mõni aeg hiljem Jaltasse Komsomolskaja Pravda korrespondendi, et unikaalsest tüdrukust kirjutada. 1983. aasta märtsis avaldati Komsomolskaja Pravdas noore poetessi esimesed luuletused. Turbina kutsuti Moskvasse, kus ta Kirjanike Majas oma luuletustega esines ja tutvus luuletaja Jevgeni Jevtušenkoga. Hiljem esinesid Turbina ja Jevtušenko kirjandusõhtutel korduvalt duetina. 1983. aasta detsembris ilmus Moskvas Turbina esimene luulekogu "Черновик" ('Mustand'). Nika Turbina sai kuulsaks, et esines mitmel pool Nõukogude Liidus. 1985. aastal kolis nende perekond Krimmist Moskvasse. Ta käis esinemas ka välismaal ja oli väga tuntud. Ta luulekogusid tõlgiti mitmesse keelde. Veneetsias toimunud luulefestivalil "Maa ja poeedid" võitis ta peaauhinna – Kuldlõvi. Luuletusi kirjutas ta kuni 12-aasta vanuseni, hiljem kadus inspiratsioon. Jevtušenko, kel olid Turbina suhtes suured ootused, pettus temas. 1989. aastal mängis Turbina režissöör Ajan Šahmalijeva filmis "See oli mere ääres" ("Это было у моря"). Seejärel langes ta avalikkuses kiiresti unustusse. 1990. aastal sai ta närvivapustuse ja sõitis ravile Šveitsi. Šveitsis viibides abiellus ta endast kuuskümmend aastat vanema itaallasest psühholoogiga. 1991. aastal pöördus Turbina Nõukogude Liitu tagasi. Alkoholiprobleem süvenes. Tükk aeg ei leidnud ta endale tegevust, siis õppis Ülevenemaalises Riiklikus Kinematograafia Ülikoolis.
1994. aastal võeti ta ilma eksamiteta vastu Moskva Kultuuriinstituuti. Esialgu oli kõik hästi ja ta hakkas jälle luuletusi kirjutama. Kuid oma 20. sünnipäeval tabas teda närvivapustus ja ta jättis instituudi pooleli. Õpinguid õnnestus tal hiljem jätkata kaugõppes. 14. mail 1997 viskus ta viienda korruse aknast välja, saades raskelt vigastada.
11. mail 2002 oli Nika Turbina külas tuttavatel. Teised läksid korraks välja. Turbina istus aknalaual ja kukkus aknast välja ning hukkus.
Times Three

Times Three oli Malta ansambel, mille moodustasid Philippa Farrugia Randon, Diane Stafrace ja Francesca Tabone.
1999. aasta Eurovisiooni lauluvõistlusel esindas ansambel Maltat lauluga "Believe 'n Peace", mis kogus 32 punkti ja saavutas 15. koha.
Claudette Pace

Claudette Pace (pärast abiellumist Caludette Buttigieg; sündinud 8. veebruaril 1968) on Malta poliitik ja endine laulja.
2000. aasta Eurovisiooni lauluvõistlusel esindas ta Maltat lauluga "Desire".
Ta valiti 2013. aastal ja uuesti 2017. aastal Malta parlamendi liikmeks. 2017. aastast on ta Malta parlamendi asespiiker.
Fabrizio Faniello

Fabrizio Faniello (sündinud 27. aprillil 1981) on Malta laulja.
2001. aasta Eurovisiooni lauluvõistlusel esindas ta Maltat lauluga "Another Summer Night" ja 2006. aastal lauluga "I Do".
Lynn Chircop

Lynn Chircop (sündinud 10. augustil 1980) on Malta laulja.
2003. aasta Eurovisiooni lauluvõistlusel esindas ta Maltat lauluga "To Dream Again".
Julie &amp; Ludwig

Julie &amp; Ludwig oli Malta ansambel, mille moodustasid Julie Zahra ja Ludwig Galea.
2004. aasta Eurovisiooni lauluvõistlusel esindas ansambel Maltat lauluga "On Again... Off Again".
Olivia Lewis

Olivia Lewis (sündinud 18. oktoobril 1978) on Malta laulja.
2007. aasta Eurovisiooni lauluvõistlusel esindas ta Maltat lauluga "Vertigo".
Morena Camilleri

Margerita Camilleri Fenech (esinejanimega Morena; sündinud 7. märtsil 1984) on Malta laulja.
2008. aasta Eurovisiooni lauluvõistlusel esindas ta Maltat lauluga "Vodka".
Charles Goodwin

Charles Goodwin (1943 – 31. märts 2018) oli ameerika keeleteadlane ja semiootik.
Ta on uurinud vestluse käigus toimuva tähendusloome mehhanisme.
Glen Vella

Glen Vella (sündinud 14. mail 1983 Birkirkaras) on Malta laulja.
2007. aasta Eurovisiooni lauluvõistlusel esindas ta Maltat lauluga "One Life".
Kurt Calleja

Kurt Calleja (sündinud 5. mail 1989 Ħamrunis) on Malta laulja.
2012. aasta Eurovisiooni lauluvõistlusel esindas ta Maltat lauluga "This is The Night".
Tonina Torrielli

Tonina Torrielli (sündinud 22. märtsil 1934) on Itaalia laulja.
1956. aasta Eurovisiooni lauluvõistlusel esindas ta Itaaliat lauluga "Aprite le finestre".
Franca Raimondi

Franca Raimondi (8. juuli 1932 – 28. august 1988) oli Itaalia laulja.
1956. aasta Eurovisiooni lauluvõistlusel esindas ta Itaaliat lauluga "Amami se vuoi", mis ei saanud ühtegi punkti ja jäi 13. kohale.
Snowdoni krahv

Snowdoni krahv ("Earl of Snowdon") on tiitel Ühendkuningriigi aadli koosseisus. Selle lõi 1961. aastal kuninganna Elizabeth II, koos viisakustiitliga Linley vikont, oma kälimehe Antony Armstrong-Jonesi jaoks, kes abiellus 1960. aastal printsess Margaretiga.
Snowdoni krahvid (1961).
Tiitli otsene pärija on praeguse Snowdoni krahvi David Armstrong-Jonesi ainuke poeg Charles Patrick Inigo Armstrong-Jones, Linley vikont (sündinud 1999).
Nunzio Gallo

Nunzio Gallo (25. märts 1928 – 22. veebruar 2008) oli Itaalia laulja.
1957. aasta Eurovisiooni lauluvõistlusel esindas ta Itaaliat lauluga "Corde della mia chitarra", mis kogus 7 punkti ja saavutas 6. koha.
Domenico Modugno

Domenico Modugno (9. jaanuar 1928 – 6. august 1994) oli Itaalia laulja.
1958. aasta Eurovisiooni lauluvõistlusel esindas ta Itaaliat lauluga "Nel Blu Dipinto Di Blu", 1959. aastal lauluga "Piove" ja 1966. aastal lauluga "Dio, come ti amo".
Renato Rascel

Renato Rascel (õieti Renato Ranucci; 27. aprill 1912 – 2. jaanuar 1991) oli Itaalia laulja.
1960. aasta Eurovisiooni lauluvõistlusel esindas ta Itaaliat lauluga "Romantica", mis kogus 5 punkti ja saavutas 8. koha.
Betty Curtis

Betty Curtis (õieti Roberta Corti; 22. märts 1936 Milano – 15. juuni 2006 Lecco) oli Itaalia laulja.
1961. aasta Eurovisiooni lauluvõistlusel esindas ta Itaaliat lauluga "Addio, addio", mis kogus 12 punkti ja saavutas 5. koha.
Claudio Villa

Claudio Villa (1. jaanuar 1926 Rooma – 7. veebruar 1987 Padova) oli Itaalia laulja.
1962. aasta Eurovisiooni lauluvõistlusel esindas ta Itaalia lauluga "Addio, addio".
1967. aasta Eurovisiooni lauluvõistlusel esindas ta Itaalia lauluga "Non andare più lontano".
Otepää Teataja

Otepää Teataja on Otepää, Nõuni, Puka ja Sangaste ümbruskonna häälekandja, mis ilmub 2 korda kuus.
Ajalugu.
1932–1944.
Otepää, Sangaste, Puka ja Palupera ühise ajalehe Otepää Teataja esimene number ilmus 18. märtsil 1932. Lehte trükiti tolleaegses Otepää trükikojas „Pallas“. Pärast sõja-aastaid oli lehe väljaandmises paus kuni aastani 1989.
Esimesel aastal trükiti kokku 39 lehenumbrit mahuga 4–8 lehekülge, 1933. aastal anti välja 51 lehenumbrit ning tiraaž tõusis 1000. 1935. aastal oli leht Otepää, Kambja, Rõngu, Sangaste ja Urvaste ümbruskonna ajaleheks. Esimeseks toimetajaks oli August Toomingas. Pärast teada toimetas lehte Arvo Orn, kuu aega pärast Nõukogude võimu tulekut oli 1940. aastal väljaandjaks ja toimetajaks Vello Pekomäe, Teise maailmasõja ajal toimetas lehte Aleksander Tiitsmaa. Otepää Teataja jõudis ilma suuremate vaheaegadeta lugejani ka aastatel 1932–1940. Pärast aastast vaheaega 1941. aastal, alustas leht uuesti ilmumist. Teise maailmasõja järel lõpetas leht ilmumise.
Esimese ilmumisperioodi lehed on leitavad digiteeritud Eesti ajalehtede andmebaasist DEA.
Alates 1989. aastast.
Detsembris 1989 alustas Otepää Teataja uuesti ilmumist Otepää Arenduskeskuse väljaandena. Tiraaž oli 3000. Aastail 1989–1996 oli toimetaja Aili Miks, kes oli innuga lehe taassünni juures, tehes tööd oma vahenditega ja sageli öötundide arvelt. 1989. aasta sügisest 1992. aasta kevadeni ilmus 18 numbrit Otepää Teatajat, neist 14 esimesest Otepää arenduskeskuse väljaandena ja 5 viimast OÜ Otepää Teataja väljaandena. 1992. aasta alguses oli lehe tegevus ajutiselt peatatud seoses ajaleheks sobiva paberi nappusega. 1992. aastal ilmus ainult 4 numbrit Otepää Teatajat.
1933. aastast, mil kolm omavalitsust (Otepää, Pühajärve, Palupera) otsustas igaüks lehte doteerida 1000 krooniga, hakati lehte jagama tasuta. 1994. aastal ilmus 19 lehenumbrit, 1995 13 lehenumbrit ja 1996 14 lehenumbrit.
1997. aastal tehti mitu uuendust – tegevust alustas uus toimetus, lugejad said Otepää Teatajat lugeda nüüd juba tänapäevases ajaleheformaadis. Suurenes ka lehe levitamise piirkond, Otepääle ja Paluperale lisandus Puka vald. 2006. aastast lisandus ka Sangaste vald ning sellest aastast alates hakkas Otepää Teataja ilmuma kaks korda kuus.
2005. aastal muutus Otepää Teataja nelja valla leheks. Otepää, Palupera, Puka vallale lisandus veel Sangaste vald. 2006. aastal hakkas Otepää Teataja ilmuma meediagrupi Süd-Est väljaandena ning valdade toetusel 2 korda kuus, aasta lõpuks jõudis ilmuda 20 numbrit kogumahus 200 lehekülge.
2007. aastal ilmus Aili Miksi sulest Otepää Teataja 75. aastapäevale pühendatud raamat „Elust ja inimestest ajalehe peeglis. Otepää Teataja 75“. Raamat annab hea ülevaate lehe ajaloost ja lehe tegijatest. 
Otepää vald annab välja piirkondlikku häälekandjat Otepää Teataja. Ajaleht ilmub kaks korda kuus ning on vallakodanikule tasuta. Otepää Teataja tiraaž on 4100 eksemplari. Toimetaja on Arvo Saal. Kõik Otepää Teatajad alates aastast 2002 on leitavad Otepää valla kodulehelt.
Emilio Pericoli

Emilio Pericoli (7. jaanuar 1928 – 9. aprill 2013) oli Itaalia laulja.
1963. aasta Eurovisiooni lauluvõistlusel esindas ta Itaaliat lauluga "Uno per tutte", mis kogus 37 punkti ja saavutas 3. koha.
Bobby Solo

Bobby Solo (kodanikunimi Roberto Satti; sündinud 18. märtsil 1945 Roomas) on Itaalia laulja.
1965. aasta Eurovisiooni lauluvõistlusel esindas ta Itaalia lauluga "Se piangi, se ridi", mis kogus 15 punkti ja saavutas 5. koha.
Sergio Endrigo

Sergio Endrigo (15. juuni 1933 Pula – 7. september 2005 Rooma) oli Itaalia laulja.
1968. aasta Eurovisiooni lauluvõistlusel esindas ta Itaaliat lauluga "Marianne", mis kogus 7 punkti ja saavutas 10. koha.
Iva Zanicchi

Iva Zanicchi (sündinud 18. jaanuaril 1940) on Itaalia laulja.
1969. aasta Eurovisiooni lauluvõistlusel esindas ta Itaaliat lauluga "Due grosse lacrime bianche", mis kogus 5 punkti ja saavutas 13. koha.
Gianni Morandi

Gianni Morandi (sündinud 11. detsembril 1944) on Itaalia laulja.
1970. aasta Eurovisiooni lauluvõistlusel esindas ta Itaaliat lauluga "L'amore è un attimo", mis kogus 5 punkti ja saavutas 8. koha.
Touwsrivier

Touwsrivier on linn Lõuna-Aafrika Vabariigis Lääne-Kapimaa provintsis Cape Winelandsi ringkonnas.
Asula on rajatud 1877. aastal, linnaõigused sai 1962. aastal.
Lõuna-Aafrika Vabariigi 2011. aasta rahvaloenduse andmetel oli Touwsrivieri elanikest värvilisi 84,91%, mustanahalisi aafriklasi 7,52%, valgeid 6,57%, India või Aasia päritolu inimesi 0,33% ja teisi 0,65%. Afrikaani keelt pidas emakeeleks 93,09%, inglise keelt 2,59%, koosa keelt 1,02% ja tsvana keelt 0,91%.
Massimo Ranieri

Massimo Ranieri (sünninimi Giovanni Calone; sündinud 3. mail 1951 Napolis) on Itaalia laulja.
1971. aasta Eurovisiooni lauluvõistlusel esindas ta Itaaliat lauluga "L'amore è un attimo".
1973. aasta Eurovisiooni lauluvõistlusel esindas ta Itaaliat lauluga "I giorni dell'arcobaleno".
Nicola di Bari

Nicola Di Bari (sünninimi Michele Scommegna; sündinud 29. septembril 1940) on Itaalia laulja.
1972. aasta Eurovisiooni lauluvõistlusel esindas ta Itaaliat lauluga "I giorni dell'arcobaleno", mis kogus 92 punkti ja saavutas 6. koha.
SuRie

Susanna Marie Cork (rohkem tuntud oma esinejanime SuRie järgi; sündinud 18. veebruaril 1989 Essexis) on inglise laulja.
Tema emapoolne vanaisa Hans Kornberg on Saksamaal sündinud Briti biokeemik.
Tema lavanimi SuRie tuleneb eesnimedest (Susanna Marie). Ta on lõpetanud Londonis muusikakõrgkooli Royal Academy of Music. Laulmise kõrval on ta õppinud klaverit ja oboed.
Ta esindas Suurbritanniat 2018. aasta Eurovisiooni lauluvõistlusel Lissabonis lauluga "Storm". SuRie on varemgi olnud Eurovisiooni lauluvõistlusega seotud: 2015. aastal oli ta Belgia laulja Loïc Nottet' taustalaulja ja tantsija ning 2017. aastal Blanche'o laulu "City Lights" muusikaline juht.
Budapesti Ferenc Liszti rahvusvaheline lennujaam

Budapest Ferenc Liszti rahvusvaheline lennujaam (ungari: Budapest Liszt Ferenc Nemzetközi Repülőtér) (IATA: BUD, ICAO: LHBP), varem tuntud kui "Budapesti Ferihegy rahvusvaheline lennujaam" ning endiselt nimetatakse lihtsalt Ferihegy, on rahvusvaheline lennujaam, mis teenindab Ungari pealinna Budapesti, ja on riigi suurim neljast tsivilllennujaamast. Lennujaam asub 16 kilomeetri kaugusel Budapesti kesklinnast. Budaspesti Ferenc Liszti rahvusvaheline lennujaam on Wizz Airi kodulennujaam.
Dori Ghezzi

Dori Ghezzi (sündinud 30. märtsil 1946) on Itaalia laulja. 
1975. aasta Eurovisiooni lauluvõistlusel esindas ta koos Wessga Itaaliat lauluga "Era", mis kogus 115 punkti ja saavutas 3. koha.
Mia Martini

Mia Martini (20. september 1947 – 12. mai 1995) oli Itaalia laulja.
1975. aasta Eurovisiooni lauluvõistlusel esindas ta Itaaliat lauluga "Libera".
1992. aasta Eurovisiooni lauluvõistlusel esindas ta Itaaliat lauluga "Rapsodia".
Ricchi e Poveri

Ricchi e Poveri on Itaalia popansambel, mis moodustati 1967. aastal Genovas.
1978. aasta Eurovisiooni lauluvõistlusel esindas ansambel Itaaliat lauluga "Questo amore". Laul sai 53 punktiga 12. koha.
1985. aastal võitis ansambel Sanremo laulufestivali.
Matia Bazar

Matia Bazar on Itaalia ansambel.
1979. aasta Eurovisiooni lauluvõistlusel esindas ta Itaaliat lauluga "Raggio di luna"
Alan Sorrenti

Alan Sorrenti (sündinud 9. detsembril 1950) on Itaalia laulja ja helilooja.
1980. aasta Eurovisiooni lauluvõistlusel esindas ta Itaaliat lauluga "Non so che darei", mis kogus 87 punkti ja saavutas 6. koha.
Riccardo Fogli

Riccardo Fogli (sündinud 21. oktoobril 1947) on Itaalia laulja.
1983. aasta Eurovisiooni lauluvõistlusel esindas ta Itaaliat lauluga "Per Lucia", mis kogus 41 punkti ja saavutas 11. koha.
Alice (laulja)

Alice (sünninimega Carla Bissi, varasem esinejanimi Alice Visconti; sündinud 26. detsembril 1954) on Itaalia laulja.
1984. aasta Eurovisiooni lauluvõistlusel esindas ta koos Franco Battiatoga Itaaliat lauluga "I treni di Tozeur", mis kogus 70 punkti ja saavutas 5. koha.
Franco Battiato

Franco Battiato (tegelikult Francesco Battiato; 23. märts 1945 – 18. mai 2021) oli Itaalia laulja, laulukirjutaja ja filmilavastaja. 
1984. aasta Eurovisiooni lauluvõistlusel esindas ta koos Alice Viscontiga Itaaliat lauluga "I treni di Tozeur", mis kogus 70 punkti ja saavutas 5. koha.
Umberto Tozzi

Umberto Tozzi (sündinud 4. märtsil 1952) on Itaalia laulja. 
1987. aasta Eurovisiooni lauluvõistlusel esindas ta koos Rafiga Itaaliat lauluga "Gente di mare", mis kogus 103 punkti ja saavutas 3. koha.
Raf (laulja)

Raf (sündinud 29. detsembril 1959) on Itaalia laulja.
1987. aasta Eurovisiooni lauluvõistlusel esindas ta koos Umberto Tozziga Itaaliat lauluga "Gente di mare".
Avoni krahv

Avoni krahv ("Earl of Avon") oli tiitel Ühendkuningriigi aadli koosseisus. Tiitli lõi 1961. aastal kuninganna Elizabeth II endisele peaministrile Anthony Edenile koos viisakustiitli vikont Edeniga. Tiitlid kaotati pärast Edeni ainsa pärijateta poja 2. Avoni krahvi Nicholase surma 1985. aastal.
Anna Oxa

Anna Oxa (kodanikunimi Anna Hoxha, sünninimi Iliriana Hoxha; sündinud 28. aprillil 1961 Baris) on Itaalia laulja.
1989. aasta Eurovisiooni lauluvõistlusel esindas ta koos Fausto Leali Itaaliat lauluga "Avrei voluto", mis kogus 56 punkti ja saavutas 9. koha.
Fausto Leali

Fausto Leali (sündinud 29. oktoobril 1944) on Itaalia laulja.
1989. aasta Eurovisiooni lauluvõistlusel esindas ta koos Anna Oxa Itaaliat lauluga "Avrei voluto", mis kogus 56. punkti ja saavutas 9. koha.
Luca Barbarossa

Luca Barbarossa (sündinud 15. aprillil 1961) on Itaalia laulja.
1988. aasta Eurovisiooni lauluvõistlusel esindas ta Itaaliat lauluga "Vivo (Ti scrivo)", mis kogus 52 punkti ja saavutas 12. koha.
Enrico Ruggeri

Enrico Ruggeri (sündinud 5. juunil 1957 Milanos) on Itaalia laulja.
1993. aasta Eurovisiooni lauluvõistlusel esindas ta Itaaliat lauluga "Sole d'Europa", mis kogus 45 punkti ja saavutas 12. koha.
Jalisse

Jalisse on Itaalia ansambel.
1997. aasta Eurovisiooni lauluvõistlusel esindas ta Itaaliat lauluga "Fiumi di parole".
Raphael Gualazzi

Raphael Gualazzi (sündinud 11. novembril 1981 Urbinos) on Itaalia laulja ja pianist.
2011. aasta Eurovisiooni lauluvõistlusel esindas ta Itaaliat lauluga "Follia d'amore".
Marco Mengoni

Marco Mengoni (sündinud 25. novembril 1988) on Itaalia laulja.
2013. aasta Eurovisiooni lauluvõistlusel esindas ta Itaaliat lauluga "L'essenziale" ning sai 7. koha.
Nassia keel

Nassia keel (Nassia keeles Nasika) on Alternatiivajaloo maailmas Ill Bethisadis räägitav tehiskeel. Keel kuulub väljamõeldud põhja-Slaavi (tuntud ka kui Soome-Slaavi) keelkonda kuuluv keel mida on palju mõjutanud Soome keel. Keele loojaks on Jan Havliš. Nassia keelt räägitakse Nassiamaa vabariigis (Nasëku Eesemirü) mis asub meie maailma Karjalas.
Nassia keelel on kolm suuremat murret. Settikortia murre (sëttikortëki reki), Karjala murre (käräleki reki) mida on palju mõjutanud Soome-Ugri keeled, Laadoga-Onega või Laadoga-Äänisjärve murre (neppö-eniseki reki) mida on palju mõjutanud Vene keel.
Näide.
Meieisapalve (Otenäsü)
Otë naso senü Neppesöösüänä, ta sëvënis imenö tene.
Ta pirittes rezä tene.
Ta ses vola tene, akaa änäneppesää ite änäzemii.
Kileppä naso sätteke ta tottës nam tinusaa.
I ta ötüpüsetis nam tulëkku naso, akaa i mi ötüpüsetivime tulëzinikomu naso.
I ta nevüvettes no vunapatta nu ta izëppavis no otunëpirazano.
Pervü sene rezä ite uumisëvo ite salva tene vekää. Takaa vusëtito.
Pühaöö (Teesä nöketä)
Teesä nokëta, sëvëna nokëta,
vesü miru sëpë,
otërosso Matëriipir süpenä,
Osëp sonuu piróm seti,
puuttane ii söpölää,
puuttane ii söpölää.
Tere
Kertési
Nägemiseni
Änäeettinö
Eesti
Äsetekü
Inger Jacobsen

Inger Jacobsen (23. oktoober 1923 – 21. juuni 1996) oli Norra laulja. 
1962. aasta Eurovisiooni lauluvõistlusel esindas ta Norrat lauluga "Kom sol, kom regn".
Anita Thallaug

Anita Thallaug (14. veebruar 1938 – 20. märts 2023) oli Norra laulja.
1963. aasta Eurovisiooni lauluvõistlusel esindas ta Norrat lauluga "Solvherv".
Lech (jõgi)

Lech (ladina: "Licus", "Licca") on jõgi Austrias ja Saksamaal. See on Doonau parempoolne lisajõgi. Selle lähe asub Austria Vorarlbergi liidumaal, kus jõgi voolab välja Formarinsee järvest Alpides kõrgusel 1865 m. See voolab põhja-kirde suunas ja ületab Saksamaa piiri, moodustades Lechfalli, 12 m kõrgune kose; seejärel siseneb jõgi kitsasse kuristikku (Lechschlucht). Alpidest lahkudes siseneb jõgi Saksamaa Baieri liidumaal kõrgusel 790 m Füsseni juures Allgäu tasandikule, kus see moodustab piiri Švaabimaaga. Jõgi voolab läbi Füsseni linna ja läbi Forggensee, tehisjärve, mis talviti tühjaks lastakse. Siin moodustab see kärestiku ja joa.
Jõgi voolab edasi põhja suunas läbi Lechraini piirkonna ning läbib Schongau, Landsbergi, Augsburgi (kus temasse suubub Wertach) ja Raini linna enne Doonausse suubumist just Donauwörthi all kõrgusel 410 m. Jõgi ei ole laevatatav, mis on tingitud selle kärestikulisest iseloomust ja kruusakihtidest, mis ummistavad jõesängi. Füsseni lähedal asuvast Neuschwansteini lossist on eriti suurepärane vaade Lechi orule.
Etümoloogia.
Kirjed 8./7. aastast eKr tõendavad, et jõe nime on esmamainitud keldi hõimu nimes "Licates". Jõge kutsuti 2. sajandil nimega "Likios" või "Likias". 570. aasta paiku leidub ürikutes nimi "Licca". 8. sajandil ilmusid nimed nagu "Lecha" ja "Lech". Mõistet "Licus" kasutati ikka veel aastal 1059.
Nimi sarnaneb kõmri keele sõnale "llech" ("kiviplaat") ja bretooni keele sõnale "lec'h" ("hauakivi"). Selles kontekstis tähendab sõna "Lech" "kivine".
Ajalugu.
Rohkem kui ühel korral on ajaloolised sündmused otsustatud selle jõe kallastel.
Åse Kleveland

Åse Kleveland (sündinud 18. märtsil 1949 Stockholmis) on Norra laulja, kitarrist ja poliitik.
1966. aasta Eurovisiooni lauluvõistlusel esindas ta Norrat lauluga "Intet er nytt under solen".
Ta kuulub Norra Töölisparteisse. Aastatel 1990–1996 oli ta Norra kultuuriminister.
Hanne Krogh

Hanne Krogh (sündinud 24. jaanuaril 1956 Haugesundis) on Norra laulja.
1971. aasta Eurovisiooni lauluvõistlusel esindas ta Norrat lauluga "Lykken er".
Ta võitis koos Elisabeth Andreasseniga ansambli Bobbysocks koosseisus Norrat esindades 1985. aasta Eurovisiooni lauluvõistluse lauluga "La Det Swinge".
Grethe Kausland

Grethe Kausland (3. juuli 1947 Horten, Vestfold – 16. november 2007) oli Norra laulja.
1972. aasta Eurovisiooni lauluvõistlusel esindas ta Norrat lauluga "Småting".
Bendik Singers

Bendik Singers on Norra ansambel.
1973. aasta Eurovisiooni lauluvõistlusel esindas ta Norrat lauluga "It's Just A Game".
Anne-Karine Strøm

Anne-Karine Strøm (sündinud 15. oktoobril 1951 Oslos) on Norra laulja.
1974. aasta Eurovisiooni lauluvõistlusel esindas ta Norrat lauluga "The First Day of Love".
1976. aasta Eurovisiooni lauluvõistlusel esindas ta Norrat lauluga "Mata Hari".
Ellen Nikolaysen

Ellen Helen Nikolaysen (sündinud 10. detsembril 1951 Oslos) on Norra laulja.
1975. aasta Eurovisiooni lauluvõistlusel esindas ta Norrat lauluga "Touch My Life (With Summer)".
Anita Skorgan

Anita Skorgan (sündinud 13. novembril 1958) on Norra laulja.
1977. aasta Eurovisiooni lauluvõistlusel esindas ta Norrat lauluga "Casanova".
1979. aasta Eurovisiooni lauluvõistlusel esindas ta Norrat lauluga "Oliver".
1982. aasta Eurovisiooni lauluvõistlusel esindas ta koos Jahn Teigeniga Norrat lauluga "Adieu".
Dollie de Luxe

Dollie de Luxe on Norra ansambel.
1984. aasta Eurovisiooni lauluvõistlusel esindas ta Norrat lauluga "Lenge leve livet".
Kate Gulbrandsen

Kate Gulbrandsen (sündinud 6. augustil 1965) on Norra laulja.
1987. aasta Eurovisiooni lauluvõistlusel esindas ta Norrat lauluga "Mitt liv".
Karoline Krüger

Karoline Krüger (sündinud 13. veebruaril 1970) on Norra laulja.
1988. aasta Eurovisiooni lauluvõistlusel esindas ta Norrat lauluga "For vår jord".
Britt Synnøve Johansen

Britt Synnøve Johansen (sündinud 23. juunil 1970) on Norra laulja.
1989. aasta Eurovisiooni lauluvõistlusel esindas ta Norrat lauluga "Venners nærhet".
Just 4 Fun

Just 4 Fun on Norra ansambel.
1991. aasta Eurovisiooni lauluvõistlusel esindas ta Norrat lauluga "Mrs. Thompson"
Merethe Trøan

Merethe Trøan (sündinud 19. mail 1970) on Norra laulja.
1992. aasta Eurovisiooni lauluvõistlusel esindas ta Norrat lauluga "Visjoner".
Silje Vige

Silje Vige (sündinud 24. mail 1976) on Norra laulja.
1993. aasta Eurovisiooni lauluvõistlusel esindas ta Norrat lauluga "Alle mine tankar".
Charmed (ansambel)

Charmed oli Norra ansambel, mille liikmed olid Hanne Haugsand, Monica Nygård ja Oddrun Valestrand.
2000. aasta Eurovisiooni lauluvõistlusel esindas ta Norrat lauluga "Living My Life Without You".
Wig Wam

Wig Wam on Norra ansambel, mis loodi 2001. aastal.
2005. aasta Eurovisiooni lauluvõistlusel esindas ta Norrat lauluga "In My Dreams".
Ansambli solist on Åge Sten Nilsen, esinejanimega Glam.
2014. aastal läks bänd laiali, kuid taasühines aastal 2019.
Murielle Ahouré

Murielle Ahouré (sündinud 23. augustil 1987 Abidjanis) on Elevandiluuranniku kergejõustiklane (sprinter). Talle kuuluvad Aafrika rekordid nii 60 meetri kui ka 100 meetri jooksus.
2013. aasta maailmameistrivõistlustel Moskvas võitis ta hõbemedali 100 meetri (10,93) ja 200 meetri (22,32) jooksus.
2016. aasta suveolümpiamängude avatseremoonial Rio de Janeiros kandis ta Elevandiluuranniku lippu.
2018. aasta sisemaailmameistrivõistlustel Birminghamis võitis ta 60 meetri jooksus kuldmedali Aafrika rekordiga 6,97. Ta tõusis sellega kõigi aegade edetabelis jagama kuuendat kohta.
Ta on lõpetanud Miami Ülikooli.
Sandie Jones

Sandie Jones (sünninimi Margaret Jones; 9. november 1951 – 19. september 2019) oli Iirimaa laulja.
1972. aasta Eurovisiooni lauluvõistlusel esindas ta Iirimaad lauluga "Ceol an Ghrá", mis kogus 72 punkti ja saavutas 15. koha.
Biograafiad (Tr)

Biograafiad (Tr) loetleb Vikipeedias olemasolevaid või kavatsetavaid artikleid isikutest, kelle nimi algab tähtedega "Tr".
Samir Cavadzadə

Samir Cavadzadə (sündinud 16. aprillil 1980 Bakuus) on Aserbaidžaani laulja.
2008. aasta Eurovisiooni lauluvõistlusel esindas ta Aserbaidžaani lauluga "Day After Day".
Mujinga Kambundji

Mujinga Kambundji (sündinud 17. juunil 1992 Bernis) on Šveitsi kergejõustiklane (sprinter).
2016. aasta Euroopa meistrivõistlustel Amsterdamis võitis ta 100 meetri jooksus pronksmedali ajaga 11,25.
2017. aasta Euroopa sisemeistrivõistlustel Belgradis võitis ta 60 meetri jooksus pronksmedali tulemusega 7,16.
2018. aasta sisemaailmameistrivõistlustel Birminghamis võitis ta 60 meetri jooksus 7,05-ga pronksmedali. 2018. aasta juulis toimunud Šveitsi meistrivõistlustel jooksis ta esimest korda 100 meetrit kiiremini 11 sekundist, saades aja 10,95. Ta uuendas sellega endale kuulunud Šveitsi rekordit kaheksa sajandikuga.
2019. aasta maailmameistrivõistlustel Dohas võitis ta ajaga 22,51 pronksi 200 meetri jooksus
2022. aasta sisemaailmameistrivõistlustel Belgradis võitis ta 60 meetri jooksus kulla Šveitsi rekordiga 6,96-ga. Juunis parandas ta rahvusrekordit 100 meetri jooksus joostes Zürichis 10,89. Maailmameistrivõistlustel Eugene'is oli ta 100 meetri jooksus viies. 200 meetri jooksus püstitas ta poolfinaalis Šveitsi rekordi 22,05. Finaali lõpetas ta kaheksanda kohaga. Euroopa meistrivõistlustel Münchenis võitis ta 200 meetri jooksus kuldmedali ajaga 22,32 ja 100 meetri jooksus hõbemedali ajaga 10,99.
2023. aasta Euroopa sisemeistrivõistlustel Istanbulis võitis ta 60 meetri jooksu tulemusega 7,00, korrates ühtlasi võistluste rekordit.
2024. aasta Euroopa meistrivõistlustel Roomas tuli Kambundji 200 meetri jooksus Euroopa meistriks ajaga 22,49, edestades teiseks jäänud Daryll Neitat ühe sajandikuga. 100 meetri jooksus oli ta kaheksas. 2024. aasta suveolümpiamängudel Pariisis sai ta 100 meetri jooksus ajaga 10,99 kuuenda koha. 200 meetri jooksus ta finaali ei pääsenud. Teatejooksus pääses Šveitsi naiskond finaali, kuid diskvalifitseeriti ebaõnnestunud teatevahetuse tõttu.
2025. aasta Euroopa sisemeistrivõistlustel Apeldoornis võitis Kambundji 60 meetri jooksus Zaynab Dosso järel ajaga 7,02 hõbemedali. Sama aasta sisemaailmameistrivõistlustel Nanjingis tuli ta Dosso ja Patrizia van der Wekeni ees maailmameistriks ajaga 7,04
Talle kuuluvad Šveitsi rekordid nii 60 meetri, 100 meetri kui ka 200 meetri jooksus.
Isiklikku.
Tema isa on Kongo päritolu ja ema šveitslane. 
Mujinga Kambundji noorem õde on tõkkejooksja Ditaji Kambundji.
Səfurə Əlizadə

Səfurə Əlizadə (sündinud 20. septembril 1992 Bakuus) on Aserbaidžaani laulja.
2010. aasta Eurovisiooni lauluvõistlusel Oslos esindas ta Aserbaidžaani lauluga "Drip Drop". Laul saavutas finaalkontserdil 145 punktiga viienda koha.
2010. aasta juunis ilmus tema debüütalbum "It's My War".
Nigar Camal

Nigar Camal (sündinud 7. septembril 1980 Bakuus) on Aserbaidžaani laulja.
2011. aasta Eurovisiooni lauluvõistlusel esindas ta Aserbaidžaani lauluga "Running Scared".
Səbinə Babayeva

Səbinə Babayeva (sündinud 2. detsembril 1979 Bakuus) on Aserbaidžaani laulja.
2012. aasta Eurovisiooni lauluvõistlusel esindas ta Aserbaidžaani lauluga "When the Music Dies".
Dilarə Kazımova

Dilarə Kazımova (sündinud 20. mail 1984 Bakuus) on Aserbaidžaani laulja.
2014. aasta Eurovisiooni lauluvõistlusel esindas ta Aserbaidžaani lauluga "Start a Fire", mis kogus finaalis 33 punkti ja saavutas 22. koha.
Səmra Rəhimli

Səmra Rəhimli (sündinud 20. oktoobril 1994 Bakuus) on Aserbaidžaani laulja.
2016. aasta Eurovisiooni lauluvõistlusel esindas ta Aserbaidžaani lauluga "Miracle".
Bobbejaan Schoepen

Bobbejaan Schoepen (16. mai 1925 – 17. mai 2010) oli Belgia laulja.
1957. aasta Eurovisiooni lauluvõistlusel esindas ta Belgiat lauluga "Straatdeuntje".
Bob Benny

Bob Benny (sünninimi Emilius Wagemans; 18. mail 1926 Sint-Niklaas – 29. märtsil 2011 Beveren) oli Belgia laulja.
1959. aasta Eurovisiooni lauluvõistlusel esindas ta Belgiat lauluga "Hou Toch Van Mij".
1961. aasta Eurovisiooni lauluvõistlusel esindas ta Belgiat lauluga "September, Gouden Roos".
Jacques Raymond

Jacques Raymond (sündinud 13. oktoobril 1938) on Belgia laulja.
1963. aasta Eurovisiooni lauluvõistlusel esindas ta Belgiat lauluga "Waarom?" ja 1971. aasta Eurovisiooni lauluvõistlusel koos Lily Casteliga lauluga "Goeiemorgen, Morgen".
Robert Cogoi

Robert Cogoi (sünninimi Mirko Kogoj, 25. oktoober 1939 Châtelet – 14. mai 2022) oli Belgia laulja.
Ta sündis Sloveenia vanemate perekonnas.
Tema peamine tegevusperiood lauljana jäi 1960. aastatesse. 1964. aasta Eurovisiooni lauluvõistlusel esindas ta Belgiat lauluga "Près De Ma Rivière", mis kogus kaks punkti ja saavutas 10. koha.
Louis Neefs

Louis Neefs (täisnimi Ludwig Adèle Maria Jozef Neefs; 8. august 1937 Gierle – 25. detsember 1980 Lier) oli Belgia laulja.
1967. aasta Eurovisiooni lauluvõistlusel Viinis esindas ta Belgiat lauluga "Ik Heb Zorgen" ja jõudis 7. kohale.
1969. aasta Eurovisiooni lauluvõistlusel Madridis esindas ta Belgiat lauluga "Jennifer Jennings" ja saavutas samuti 7. koha.
Teadmuse säilitamine

Teadmuse säilitamine on üks tavalisemaid väljakutseid teadmusjuhtimises, kus on oluline kriitilise teadmuse säilitamine enne, kui see organisatsioonist lahkub. Kõige sagedamini tuleneb teadmuste kadu töötajate pidevast liikumisest projektide vahel organisatsiooni sees ja uute töötajate sisenemisest samal ajal, kui teadmust omavad töötajad organisatsioonist lahkuvad.
Kõige tavalisemad viisid teadmuse säilitamiseks on teadmuse jagamise kultuuri loomine; õpitu kogumine ja taaskasutamine; töötaja lahkudes väärtuslike teadmiste üleandmine ja taaskasutamine; uute töötajate pädevuste arendamine võimaldades neile koostööd kogenud ja asjatundlike töötajatega; järelkasvu planeerimine ja väljaõpetamine; organisatsioonikultuuriga seotud teadmuskao ennetamine; tehnilise teadmuskao ennetamine; teadmuse säilitamine kui töötaja siirdub organisatsiooni sees ühelt töökohalt teisele.
Teadmuse säilitamise vahendid.
Kogukonna praktikad: pühendunud ja vastutustundlikud kogukonna juhid mängivad olulist rolli teadmuse säilitamisel.
Tööalase info edasiandmine: saavutatakse läbi auditite, käsiraamatute, saadud õppetundide ja intervjuude.
Mentorlus- ja praktikaprogrammid: kasutatakse teadmuse üleviimisel suurema töökogemusega töötajatelt noorematele töötajatele, eriti tehnilistes ja inseneriteaduse valdkondades, kus talendil on sageli puudulik teadmus.
Valdkonna ekspertide eesmärgipärane kaasamine: kasutatakse nende võimet vastata küsimustele, pakkuda ajaloolist perspektiivi, pakkuda lahendusi jne.
Lugude jutustamine ("storytelling"): räägitud lood võivad anda edusammude ja saadud õppetundide jaoks konteksti. Lugude abil on probleeme võimalik isikupärastada ja elustada. Lugude rääkimine on tõhus viis põlvkondadevaheliste lõhede ületamiseks, väärtuste tutvustamiseks, kultuuri jagamiseks ja identiteeditunde loomiseks.
Organisatsioonisisene koolitus: organisatsioonidel on parimate praktikate edasiandmiseks koolitusprogrammid, mis toetavad teadmuse säilitamist. Selle alla kuulub ka uute töötajate koolitus.
Kogenud seeniorist töötajate kasutamine: eakad töötajad võivad pakkuda vajalikke oskusi ja kogemusi, juhendada nooremaid töötajaid, rääkida lugusid ja osaleda koolitustegevuses, mis võimaldab neil oma kogemusi jagada. See eeldab organisatsioonilt pikaajalist pensionile jäämise programmi.
Dokumendihalduse ja -juhtimise süsteemid: eeldab intensiivne sisu olemasolu. 
Teadmuse kaardistamine.
Põhilised sammud teadmuse kaardistamiseks:
Jean Vallée

Jean Vallée (2. oktoober 1941 – 12. märts 2014) oli Belgia laulja.
1970. aasta Eurovisiooni lauluvõistlusel esindas ta Belgiat lauluga "Viens L'Oublier".
1978. aasta Eurovisiooni lauluvõistlusel esindas ta Belgiat lauluga "L'Amour Ça Fait Chanter La Vie".
Jacques Hustin

Jacques Hustin (15. märts 1940 – 6. aprill 2009) oli Belgia laulja.
1974. aasta Eurovisiooni lauluvõistlusel esindas ta Belgiat lauluga "Fleur de liberté".
Pierre Rapsat

Pierre Rapsat (28. mai 1948 Ixelles, Brüssel – 20. aprill 2002) oli Belgia laulja.
1976. aasta Eurovisiooni lauluvõistlusel esindas ta Belgiat lauluga "Judy Et Cie".
Jacques Zegers

Jacques Zegers (sündinud 25. juunil 1947 Brüsselis) on Belgia laulja.
1984. aasta Eurovisiooni lauluvõistlusel esindas ta Belgiat lauluga "Judy Et Cie", mis kogus 70 punkti ja saavutas 5. koha.
Kure oja

Kure oja (ka Kuresoo peakraav) on peakraav Sakala kõrgustikul, Viljandi maakonnas Viljandi vallas Koidu, Kuressaare ja Tinnikuru külas, Tarvastu jõe vasakpoolne lisajõgi.
Kraavi pikkus on 5,9 km, valgla 6,9 km², langus 24,5 m ja lang 4,15 m/km. Kraav saab alguse 69,5 m kõrgusel Koidu külas ning suubub Kuressaare, Tinnikuru ja Jakobimõisa küla piiril 45 m kõrgusel vasakult poolt Tarvastu jõkke 9,6 km kaugusel selle suudmest. Kraav kuulub Ida-Eesti vesikonda ja Võrtsjärve alamvesikonda.
Aabjõe

Aabjõe on eesti perekonnanimi.
Nimede eestistamisel määrati Aabjõe uueks perekonnanimeks isikutele, kelle perekonnanimi oli Karron (1938. aastal Erra vallas).
2017. aasta 1. jaanuari seisuga on perekonnanimi Aabjõe Eestis alla viiel mees- ja 7 naissoost isikul.
Aabjärv

Aabjärv on eesti perekonnanimi.
Nimede eestistamisel määrati Aabjärv uueks perekonnanimeks isikutele, kelle perekonnanimi oli Amberg (1940. aastal Tallinnas).
1. jaanuaril 2017 sellise perekonnanimega inimesi Eestis ei ela või on neid vähem kui 5.
Tibari tiik

Tibari tiik on Hiiumaal Heltermaa–Kärdla–Luidja maantee ääres asuv väike veekogu.
Tiik olevat nime saanud selle järgi, et 1962. aastal sõitis tollane Hiiu Kaluri kolhoosi esimees I. Tibar Kõrgessaarest tulles Gaz 69 ehk villisega tee ääres olevasse tol ajal nimetusse tiiki. Siis oli Kidastest Kärdla poole uus sirge tee juba valmis, vanal teel oli aga lähedal praktiliselt täisnurkne kurv. 
Tiiki on kasutatud tuletõrje veevõtukohana. 2009. aastal tiiki laiendati ja tehti kaldakindlustus.
Tibari tiik on arvatud Hiiumaa pärandkultuuri objektiks. 
Taimestik.
Tiigis leidub vesiroose.
Aabla (perekonnanimi)

Aabla on eesti perekonnanimi.
Nimede eestistamisel määrati Aabla uueks perekonnanimeks isikutele, kelle perekonnanimi oli Aaben, Aalbau, Aben, Allevit, Altenberg, Davidovski ja Davõdovski.
2025. aasta 1. jaanuari seisuga on perekonnanimi Aabla Eestis 12 mees- ja 5 naissoost isikul.
Innsbrucki maaringkond

Innsbrucki maaringkond (saksa "Bezirk Innsbruck-Land") on ringkond Austrias Tiroolis. See ümbritseb Innsbrucki linnaringkonda ning külgneb põhjas Baieriga (Saksamaal), idas Schwazi ringkonnaga, lõunas Lõuna-Tirooliga (Itaalias) ja läänes Imsti ringkonnaga.
Ringkonnas elas 181 698 inimest (1. jaanuaril 2021) ja rahvastiku tihedus oli 91 in/km². Ringkonna halduskeskus asub Innsbruckis.
Loodus.
Ringkond koosneb Inni oru osast, Wipptali oru ja selle kõrvalorgude Stubaitali, Sellraintali, Gschnitztali ja Wattentali Põhja-Tirooli osadest, samuti Seefeldi platoost.
Lõunapiiri koos Brenneri mäekuruga moodustab Alpide peaahelik. Ringkonnas domineerivad alpialad, sealhulgas Stubai Alpid edelas, Tuxi Alpid kagus ning Wettersteini mäed ja Karwendel põhjas.
Haldusjaotus.
Ringkonnas on järgmised vallad:
Biograafiad (Po)

Biograafiad (Po) loetleb Vikipeedias olemasolevaid või kavatsetavaid artikleid isikutest, kelle nimi algab tähtedega "Po".
Aabloo

Aabloo on eesti perekonnanimi.
Nimede eestistamisel määrati Aabloo uueks perekonnanimeks isikutele, kelle perekonnanimi oli Abelov (1938. aastal Jõhvis.). 
2017. aasta 1. jaanuari seisuga on perekonnanimi Aabloo Eestis alla viiel mehel ja 5 naisel.
Oomäe memoriaal

Oomäe memoriaal on Pühalepa ja Kõrgessaare valla piiril Ristimäe läheduses Oomäe talukoha naabruses asuv mälestusmärk.
20. juunil 2014 avati Hiiumaa Muinsuskaitse Seltsi algatusel Pühalepa ja Kõrgessaare valla piiril Ristimäe läheduses Oomäe talukoha naabruses mälestusmärk, mälestuskivi tahvliga ja metallrist kohas, kus 1941. aasta sügisel hukati ning maeti Nõukogude terrori ohvrid. Kui algas sõda Nõukogude Liidu ja Saksamaa vahel, siis edenesid Saksa väed kiirelt ja lõikasid läbi Nõukogude vägede taganemistee maismaa kaudu, saartel püsis Nõukogude võim kauem, Hiiumaal veel oktoobriski.
Sellel ajal läks Hiiumaal inimesi jäljetult kaduma. Pärast Hiiumaa vallutamist sakslaste poolt hakkasid pereliikmed nende jälgi otsima. Oli selge, et neid siit ära ei saadud viia. 1941. aasta oktoobris kaevati Oomäel lahti esimese üheksa inimese hauad, neist kaheksa tunti omaste poolt ära ja maeti kodukalmistutele. Viimased hauad leiti 1943. aastal.
Poolesajast hukatust on nimeliselt teada vaid kolmteist: Leopold Ellerberg, Feliks Jakobson, Martin-Karl Leivalt, Julius Liiva, Robert Liiva, Harald Mammuspuu, Eduard Nõmm, Hugo Puusemp, Leida Pähel, Anton Tammekivi, Kustav Tilk, Edgar Tänava ja Joosep Õispuu. Lisaks kohalikele elanikele oli hukatute hulgas ka Nõukogude sõjaväelasi ja madruseid, baaside töölisi, mandrilt evakueerunuid ja kolm Saksa sõjavangi. Punamadrused olevat kavatsenud sakslastele alla anda, kuid üks neist reetis kaaslased ja teised lasti maha. Tundmatuks jäänud ohvrid ja sõjaväelased maeti ilmselt kohe seejärel Malvaste kalmistule, kuid nende matmise täpne asukoht ei ole tänaseks teada.
Oomäele püstitati Hiiumaa Muinsuskaitse Seltsi algatusel mälestusrist juba 2. novembril 1988. 2014. aastal asendati veerand sajandi eest paigaldatud rist suurema ja tugevama tammepuust ristiga. Sealsamas on ka mälestuskivi, millel tahvel selgitava tekstiga. Hiiumaa Muinsuskaitse Selts jätkab Oomäe sündmuste saladuste uurimist. 1988 maantee äärde püstitatud puurist oli pühendatud samale traagilisele sündmusele ühes võimalikus hukkamiskohas.
Leo von Klenze

Leo von Klenze ehk Franz Karl Leopold von Klenze (29. veebruar 1784 Buchladen (Bockelah/Bocla) Schladeni lähedal – 26. jaanuar 1864 München) oli tunnustatud saksa uusklassitsistlik arhitekt, maalikunstnik ja kirjanik. Ta oli Baieri kuninga Ludwig I õukonna arhitekt. Ta oli üks kuulsamaid taaselavnenud hellasstiili esindajaid.
Reynaert

Joseph Reynaerts (24. juulil 1955 – 5. november 2020) oli Belgia laulja.
1988. aasta Eurovisiooni lauluvõistlusel esindas ta Belgiat lauluga "Laissez briller le soleil".
Philippe Lafontaine

Philippe Lafontaine (sündinud 1955) on Belgia laulja.
1990. aasta Eurovisiooni lauluvõistlusel esindas ta Belgiat lauluga "Macédomienne", mis kogus 46 punkti ja saavutas 12. koha.
Mélanie Cohl

Mélanie Cohl (sündinud 4. jaanuaril 1982) on Belgia laulja.
1998. aasta Eurovisiooni lauluvõistlusel esindas ta Belgiat lauluga "Dis Oui".
Nathalie Sorce

Nathalie Sorce (sündinud 1979) on Belgia laulja.
2000. aasta Eurovisiooni lauluvõistlusel esindas ta Belgiat lauluga "Envie De Vivre" ning sai 2 punktiga viimase koha.
Patrick Ouchène

Patrick Ouchène (sündinud 5. detsembril 1966) on Belgia laulja.
2009. aasta Eurovisiooni lauluvõistlusel esindas ta Belgiat lauluga "Copycat".
Tom Dice

Tom Dice (kodanikunimi Tom Eeckhout; sündinud 25. novembril 1989) on Belgia laulja.
2010. aasta Eurovisiooni lauluvõistlusel esindas ta Belgiat lauluga "Me and My Guitar", mis kogus finaalis 143 punkti ja saavutas 6. koha.
Iris (laulja)

Laura van den Bruel, esinejanimega Iris või Airis (sündinud 1995) on Belgia laulja.
2012. aasta Eurovisiooni lauluvõistlusel esindas ta Belgiat lauluga "Would You?".
Axel Hirsoux

Axel Hirsoux (sündinud 26. septembril 1982) on Belgia laulja.
2014. aasta Eurovisiooni lauluvõistlusel esindas ta Belgiat lauluga "Mother".
Loïc Nottet

Loïc Nottet (sündinud 10. aprillil 1996) on Belgia laulja.
2015. aasta Eurovisiooni lauluvõistlusel esindas ta Belgiat lauluga "Rhythm Inside".